Beszámoló a 2021-es év védőnői tevékenységről!

Ellátandó körzet: Balatonberény, Vörs községek, Csicsergő óvoda Balatonberény, Fonyód Mátyás Király gimnázium.

Gondozott családok száma: 48

Dohányzó család: 16

Gondozott várandós száma: 17

Egészségügyi ok miatt veszélyeztetett: 11

Dohányzó várandós: 0

Látogatások száma: 71

Tanácsadáson megjelenések száma:81

Gyermekágyas látogatás: 52

Szült anyák száma: 12

Centrális tanácsadás Keszthelyen havi 1 alkalommal történik ( akinek nincs választott orvosa ). Hozzám 2 hetente járnak tanácsadásra a várandósok. 2018. szeptembertől elvileg nem lehet választott orvosnál szülni. A leletekkel kapcsolatban jobb a helyzet a hepatitisz és a luesz eredményeket Keszthely város vezető Védőnőjétől kapom. További eredmények a háziorvos számítógépén rendelkezésemre állnak.

Nővédelem:

Látogatások száma: 27

Tanácsadáson megjelenések száma: 14

Csecsemőgondozás:

Születés szám: 13

Halvaszülés nem volt. Otthonszülés 1 alkalommal történt, és volt egy iker születés is. Anyatejes táplálás 6 hónapos korig 50 %. Ez az eredmény évről- évre változik. Az anyatejes táplálás népszerűsítésére tett lépések:

* tájékoztató kiadása
* helyes szoptatási technika elmondása, megmutatása
* fejés tanítása
* hámsérülés kezelése
* mérleg biztosítása
* táplálkozási tanácsok
* anyatejes nap tartása

2021-ban Vörsön és berényben tanácsadás keretében történt a megemlékezés az anyatejes napról. A baba- mama klubot a vírus helyzet miatt átmenetileg felfüggesztettük. 2021. augusztusában tartottunk berényben egy baba- mama klubot, de a 4. hullám miatt bizonytalan ideig szünetelt. Vörs településen augusztustól októberig megrendezésre került.

Kötelező szűrővizsgálatokat folyamatosan végzem, szülői kérdőívek kitöltésre kerülnek, erről a család másolatot kap, oltások nem maradtak el.

Védőnői látogatás száma: 165

Tanácsadáson megjelenés: 119

Egészségügyi ok miatt fokozottan gondozott: 1

MSzSz alkalom: 12 Megjelenések száma: 51

Marcaliból havi 1 alkalommal jön gyerekorvos, sajnos éves szinten csak 51-en vették igénybe. Eljön azaz idő amikor nem éri meg kijárni és ezt a szolgáltatást is megszüntetik érdektelenség miatt.

1-3 éves gondozása:

Létszám: 25 fő

Veszélyeztetett nem volt.

Látogatások száma: 100

Tanácsadáson megjelenés: 72

Hozzám általában havonta jönnek tanácsadásra. Fontos a korai felismerés, mivel a közelben van lehetőség „ Dévény tornára „ rendszeresen küldök kisdedeket. Nagyon sok esetben iskolás korra a problémák rendeződnek, így nem indul hátránnyal a gyermek. A Marcali szakszolgálat is segítséget nyújt, bármilyen problémás esettel keresem meg őket.

3-6 éves gondozás:

Létszám: 28 fő

Látogatások száma: 753

Tanácsadáson megjelenés: 34

Mivel a gyerekek óvodások nehéz összeegyeztetni a családlátogatásokat és a kötelező szűréseket. Az óvodában sok programot szerveznek, a szakemberek kijárnak az intézménybe, így a családok válláról nehéz terhet vesznek le a beutaztatás miatt. Fontosnak tartom hangsúlyozni, hogy a gyakorlás a gyerekekkel nem csak az óvoda feladata, a szülőnek is aktívan közre kell működnie.

Egészségnevelés, témák:

* Szülői tájékoztató a fejtetvességről
* Egészséges táplálkozás
* Személyi higiénia
* Baleset megelőzés
* Környezetvédelem

Tisztasági vizsgálat során élősködőt egy alkalommal sem találtam.

Az 5 éves kori adatlap kitöltése nagyon fontos, hiszen bármilyen probléma felmerül az iskolában, a szakszolgálat mindig ennek a másolatát kéri, bár mennyi idős a gyermek.

Gimnázium:

Beíratottak száma: 383 fő

Veszélyeztetett: 13 fő

Megvizsgáltak száma:113 fő

Szakorvoshoz küldött: 15 fő

Gyanú igazolódott: 13 fő

Egészségnevelés 12 alkalommal volt.

Összes részt vevő: 306 fő

Témák:

* Személyes és társas kapcsolatok: 101 fő
* Egészséges táplálkozás: 100 fő
* Barátság, szerelem, párkapcsolat, családtervezés: 105 fő

Fogadó óra 8 alkalommal volt, ahol 6 fő keresett fel adott problémával.

Magas az elhízott gyerekek száma. Nő az emelkedett vérnyomásos személyek száma is. Keveset mozognak, rendszertelenül és egészségtelenül táplálkoznak. Nagyon sokat ülnek a számítógép előtt és ez meglátszik a testsúlyukon is.

Továbbképzés:

On-line továbbképzésen vettem részt Csecsemő táplálás témakörben.

2021-ben a Covid 19 elleni védőoltások lebonyolításában vettem részt, szinte kivétel nélkül. Ez tulajdonképpen több száz oltást jelent.

A vírus helyzet miatt a családlátogatások száma minimalizálódott, on-line tartottam a kapcsolatot a családokkal. Email, messenger, szolgálati telefon állt a rendelkezésemre. Sokszor kaptam képet kiütésről, elváltozásról. Nehezebb volt így a tanácsadás a családoknak. De próbáltam rugalmasan kezelni az adott helyzetet és a legtöbbet kihozni belőle.

Az intézményekkel az együttműködésem nagyon jó, folyamatosan tájékoztatjuk egymást.

Kérem a Tisztelt Képviselő Testületet a beszámolóm elfogadására.

2022.05.04. Lipicsné Salamon Ágnes

védőnő