**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2022. május 26-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Horváth László

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

Balatonberény Község Önkormányzati Képviselő-testületének 66/2022.(IV.14.) határozata a Biotrans Kft-vel lakossági használt sütőolaj begyűjtésére vonatkozó szerződés megkötéséről

Balatonberény Község Önkormányzat Képviselő-testülete a 34/2022.(II.24.) számú határozatát visszavonja és felkéri a polgármestert, hogy a lakossági használt sütőolaj begyűjtésére vonatkozó szolgáltatási szerződést a Biotrans Kft.-vel kösse meg. A képviselő-testület felhatalmazza a polgármestert a szerződés aláírására.

Határidő: 2022. május 15.

Felelős: Horváth László polgármester

**A Biotrans Kft.-vel a szerződést megkötöttük, a cég jelezte, hogy a gyűjtőedény leszállítását megelőzően felveszi a kapcsolatot önkormányzatunkkal.**

Balatonberény Község Önkormányzati Képviselő-testületének 67/2022.(IV.14.) határozata a Sport és Szabadidőközpont tanulmánytervének elkészítésére vonatkozó pályázati kiírásról

Balatonberény Község Önkormányzat Képviselő-testülete a Balatonberény 1238/13 hrsz.-ú ingatlanon létesíteni kívánt Sport és Szabadidő Központ tanulmánytervének elkészítésére pályázatot ír ki. Felkéri a polgármestert, hogy a május havi képviselő-testületi ülésre a pályázati kiírást készítse elő.

Határidő: 2022. május 26.

Felelős: Horváth László polgármester

**Külön napirendi pontként tárgyalja a képviselő-testület a 2022. május 26-i ülésén.**

Balatonberény Község Önkormányzati Képviselő-testületének 69/2022.(IV.14.) határozata a Balatonberény hengerparki tájékoztató tábla felújításáról

Balatonberény Község Önkormányzat Képviselő-testülete felkéri a polgármestert, hogy a május havi képviselő-testületi ülésre a Balatonberény Hengerpark előtt lévő tájékoztató tábla felújítását -árajánlat egyidejű beszerzése mellett- készítse elő.

Határidő: 2022. május 26.

Felelős: Horváth László polgármester

**A Hengerparki tájékoztató tábla térképi adatainak megvételére érkezett árajánlat az alább szerint:**

**„Balatonberény község vektoros, digitális** térképének **szállítására és felhasználására** az alábbi árajánlatot tudjuk adni:

**1./ Balatonberény község szerkeszthető, vektoros digitális térképe**

A **TÉRKÉP Kft.** jogtiszta, 1:10000-es léptéknek megfelelő felbontású, belterületi, utcaszintű, szerkeszthető, vektoros, digitális **Balatonberény község térképe.**

A térkép tartalma, felbontása, megjelenése és fedőterülete megtekinthető a következő link segítségével elérhető mintatérképen:[www.hiszi-map.hu/catalog/displayimage.php?pid=4095&fullsize=1](http://www.hiszi-map.hu/catalog/displayimage.php?pid=4095&fullsize=1)

**Természetesen a térképet a szállítást megelőzően aktualizáljuk a rendelkezésünkre álló információk alapján.**

**2./ Formátumok:**

2.a./ CorelDraw teljes rétegszerkezetes állomány

2.b./ CorelDraw egy rétegre összevont síkrajzi tartalmú állomány, vagy PDF

**3./ Felhasználói jogok:**

**3.1./ Egy feladathoz történő, egyszeri felhasználás:**

A **TÉRKÉP Kft.** a térképet kizárólag egy felhasználást engedélyező, nem kereskedelmi célú végfelhasználói joggal szállítja.

Ez a felhasználás jelen esetben a térképi alapból készítendő, és a település területén elhelyezésre kerülő 1 db. nagyméretű kültéri térképes információs tábla elkészítéséhez történő felhasználást foglalja magába.

**Ettől eltérő, illetve többszöri felhasználásra csak ismételt engedélyezés és jogdíj megfizetését követően kerülhet sor!**

**3.2./ Egyéves időintervallumon belüli korlátlan, nem kereskedelmi célú végfelhasználói jog:**

A **TÉRKÉP Kft.** a térképet **egyéves időintervallumon belüli**, korlátlan, nem kereskedelmi célú végfelhasználói joggal szállítja.

Ez a felhasználás lehetővé teszi, hogy az engedélyezett **időintervallumon belül**, korlátlan számú, **nem kereskedelmi célú kiadványt** készítsenek, illetve ugyanilyen feltételekkel, **honlapon**, illetve **kültéri** táblán jelenítsék meg a térképet.

**3.3./ Hároméves időintervallumon belüli korlátlan, nem kereskedelmi célú végfelhasználói jog:**

Ez a felhasználói jog megegyezik a **3*.2./*** pontban részletezett, e**gyéves időintervallumon belüli korlátlan, nem kereskedelmi célú végfelhasználói joggal,** csak hároméves időtartamra érvényes.

**Mindhárom felhasználói jog tekintetében érvényesek az alábbiak:**

Minden publikus felületen megjelenő térképen, vagy annak kivágatán is minden esetben kérjük a **TÉRKÉP Kft. logóját és elérhetőségeit is megfelelő helyen és olvasható méretben feltüntetni**, illetve internetes felületen történő megjelenés esetében a logónkhoz kérjük honlapunkra a [www.hiszi-map.hu](http://www.hiszi-map.hu) címre mutató link kapcsolását is!

Kiadvány készítése esetén az elkészült kiadvány anyagát nyomtatás előtt kérjük részünkre elektronikus formátumban (JPG vagy PDF) elküldeni, hogy megtekinthessük a logónk megfelelő elhelyezését, illetve 25 éves szakmai tapasztalatunkkal hozzájárulhassunk a kiadványuk térképes felületének még magasabb színvonalra emeléséhez.

Minden elkészült kiadványból 1 db tiszteletpéldányt kérünk postai úton részünkre megküldeni!

Honlaphoz történő felhasználás esetén kérjük a honlap URL címét, **kültéri információs táblához, vagy egyedi térképnyomat készítéséhez való felhasználáskor pedig az egyedi nyomat, elkészült kültéri tábla digitális fotóját kérjük részünkre elektronikus úton megküldeni!**

Megrendelés esetén a tervezett felhasználási időpontokat kérjük mindig jelezni. Abban az esetben, amennyiben a felhasználási időpont(ok) utáni 1 hónapon belül nem érkezik meg a tiszteletpéldány, az URL cím, vagy a digitális fotó, vagy a megküldött kiadványban szereplő térképen nem található meg jól látható helyen és méretben cégünk logója és elérhetőségei, úgy a megrendelt árat még egyszer felszámoljuk!

**A megrendelő a térkép felhasználói jogát, a jogdíj megfizetését követően gyakorolhatja!**

**4./ Szállítás*:***A megrendelést követő legfeljebb 20 napon belül, FTP kapcsolaton keresztül.

**5./ Szállítási árak**

***5.1./ Balatonberény község vektoros térképe, egy alkalommal történő, nem kereskedelmi célú felhasználásra:***

5.1.a./ Balatonberény község térképe CorelDraw rétegszerkezetesen : 49.000 Ft. + Áfa

5.1.b./ Balatonberény község térképe CorelDraw egy rétegen (PDF) : 44.000 Ft. + Áfa

***5.2./ Balatonberény község vektoros térképe, egyéves időtartamra érvényes, nem kereskedelmi célú felhasználásra:***

5.2.a./ Balatonberény község térképe CorelDraw rétegszerkezetesen : 69.000 Ft. + Áfa

5.2.b./ Balatonberény község térképe CorelDraw egy rétegen (PDF) : 59.000 Ft. + Áfa

***5.3./ Balatonberény község vektoros térképe, hároméves időtartamra érvényes, nem kereskedelmi célú felhasználásra:***

5.3.a./ Balatonberény község térképe CorelDraw rétegszerkezetesen : 89.000 Ft. + Áfa

5.3.b./ Balatonberény község térképe CorelDraw egy rétegen (PDF) : 79.000 Ft. + Áfa

Amennyiben a térképi alapból kereskedelmi forgalomba kerülő kiadvány készül, abban az esetben a felhasználói jogdíjakat 2.0-s szorzóval kell számítani.

**6./ Fizetés:** A térkép átadását követően 8 napos átutalással, számla ellenében.

A további sikeres együttműködés reményében várom szíves visszajelzését, megrendelését!

Gyula, 2022. május13.

Tisztelettel és üdvözlettel:

**Göndöcs Péter**

*ügyvezető*

*TÉRKÉP Kft.*

*Kapcsolattartó:*

**Ribár András**

*térinformatikus*

*TÉRKÉP Kft.*

*Tel.: 70/600-77-44*

*www.hiszi-map.hu”*

**Balatonberény Község Önkormányzati Képviselő-testületének 75/2022.(IV.14.) határozata az Újszülöttek ligete kialakításáról**

1. Balatonberény Község Önkormányzat Képviselő-testülete az önkormányzat tulajdonát képező Balatonberény 657/29 hrsz-ú Béke parkban kívánja az Újszülöttek ligetét megvalósítani Fehér Dávid szaktanácsadói véleményében foglalt kertépítészeti feltételekkel.
2. A fa ültetésére az újszülött törvényes képviselőjének kérelme alapján kerül sor, melyet a családalapítási támogatás megállapítása iránti kérelemmel egyidejűleg, külön nyomtatványon lehet írásban benyújtani Balatonberény Község Önkormányzatához. A fa ültetésére minden év március és október hónapban kerül sor ünnepélyes keretek között, melynek során a polgármester az újszülött részére polgárrá fogadás emléklapot ad át.
3. A Béke parkban tájékoztató táblán kerül feltüntetésre a park kiegészítő funkciója, az ültetés szabályai, valamint egy térkép az újszülöttet jelképező fa helyéről a törvényes képviselő által kért név feltüntetésével.
4. A képviselő-testület megbízza a Településüzemeltetési Kft.-ét a fák beszerzésével, ültetésével és gondozásával.
5. A képviselő-testület az Újszülöttek ligetével kapcsolatos kiadásokat a mindenkori éves költségvetésében biztosítja.

Határidő: tábla elkészíttetésére 2022. május 31.

Felelős: Horváth László polgármester

**A nyomtatványt elkészítettük, melyet a törvényes képviselők a családalapítási támogatás iránti kérelem-nyomtatvány igénylésével egyidejűleg fognak megkapni. A dekoratőrrel felvettem a kapcsolatot a tábla kivitelezése ügyében, a szükséges anyagot rendelkezésére bocsátottam.**

**Balatonberény Község Önkormányzata Képviselő-testületének 82/2022.(IV.22.) határozata a napirend elfogadásáról**

Balatonberény Község Önkormányzati Képviselő-testülete a 2022. április 22-ei nyilvános ülés, közmeghallgatás napirendjét az alábbiak szerinti állapítja meg:

1. **Tájékoztató az önkormányzat gazdálkodásáról, terveiről, közérdekű információkról**
2. **Közösséget érintő hozzászólások, javaslatok**

Határidő: 2022. április 22.

Felelős. Horváth László polgármester

**Intézkedést nem igényelt.**

**Balatonberény Község Önkormányzata Képviselő-testületének 83/2022.(IV.28.) határozata a napirend elfogadásáról**

Balatonberény Község Önkormányzati Képviselő-testülete a 2022. április28-i nyilvános ülésének napirendjét az alábbiak szerint állapítja meg:

1. **Települési tanulmányterv elfogadása**

*Előadó: Horváth László polgármester*

1. Településfejlesztési beruházások – Döntés a Balatoni Fejlesztési Tanács által nyújtott támogatás felhasználásáról

*Előadó: Horváth László polgármester*

1. **Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

*Előadó: Horváth László polgármester*

1. **Beszerzési szabályzat módosítása***Előadó: Mestyán Valéria címzetes főjegyző*
2. **Alapszolgáltatási Központ tevékenységéről beszámoló**

*Előadó: Horváth László polgármester*

1. **Gyermekvédelmi törvényből eredő feladatok végrehajtásának értékelése**

*Előadó: Mestyán Valéria címzetes főjegyző*

1. **Egyebek**

Határidő: 2022. április 28.  
Felelős: Horváth László polgármester

**Intézkedést nem igényelt.**

Balatonberény Község Önkormányzata Képviselő-testületének 84/2022.(IV.28.) határozata az Alapszolgáltatási Központ beszámolójának elfogadásáról

1. Balatonberény Község Önkormányzat Képviselő-testülete az Alapszolgáltatási Központ tevékenységéről adott beszámolót megismerte, megtárgyalta és azt elfogadja. A képviselő-testület megköszöni az Alapszolgáltatási Központ munkatársainak eddig végzett áldozatos munkáját.

Határidő: vezető értesítésére 8 nap

Felelős: Horváth László polgármester

1. A Képviselő-testület a Balatonberény Kossuth u 12. szám alatti önkormányzati ingatlan felújítását külön napirendi pontként kívánja tárgyalni a szeptember havi soros ülésen és felkéri a Polgármestert annak előkészítésére.

Határidő: 2022. szeptember havi ülés

Felelős: Horváth László polgármester

1. A Képviselő-testület felkéri a Polgármestert, hogy a Balatonkeresztúri Alapszolgáltatási Központ által nyújtott szolgáltatásokról és azok igénybevételének módjáról tegyen közzé hirdetményt a helyi újságban.

Határidő: 2022. május 31.

Felelős: Horváth László polgármester

**Vezető asszonyt a képviselő-testület döntéséről értesítettük, elkészült a hirdetmény, amely a honlapon megjelent, illetve a Berényi Hírlap következő számában is közzétesszük.**

Balatonberény Község Önkormányzata Képviselő-testületének 85/2022.(IV.28.) határozata a Balaton parti telepítési tanulmányterv elfogadásáról

Balatonberény Község Önkormányzat Képviselő-testülete az előterjesztés megismerte és elrendeli annak továbbtárgyalását a 2022. május 5. napján 16 órakor megtartandó rendkívüli képviselő-testületi ülés keretében és felkéri a polgármestert, hogy az ülésre hívja meg Horváth Rita települési főépítészt.

Határidő: 2022. május 5.

Felelős: Horváth László polgármester

**A rendkívüli képviselő-testületi ülés megtartásra került, melyre a települési főépítész asszonyt meghívtuk, aki azon részt vett.**

**Balatonberény Község Önkormányzata Képviselő-testületének 86/2022.(IV.28.) határozata a Balatoni Fejlesztési Tanács által nyújtott támogatás felhasználásáról**

1. Balatonberény Község Önkormányzat Képviselő-testülete a Balaton Fejlesztési Tanács a településfejlesztési beruházások támogatása 2021 felhívása alapján, „A Parti sétányok kialakítása, fejlesztése” támogatási célterületre benyújtott pályázatát a csökkentett támogatási intenzitás miatt módosítja. Jelen fejlesztési ütemben a célterületekből a madárles létesítését kívánja megvalósítani.
2. A Balaton Fejlesztési Tanács P-TF-34/2021 számon megítélt, 4.161.785.- Ft csökkentett összegű fejlesztési támogatás felhasználásáról - az 1. pont szerinti célfeladattal - a támogatási szerződés megkötéséről dönt.
3. A képviselő-testület a megvalósításhoz szükséges, 7.158.463.- Ft összegű létesítési költség - a támogatási összegen felüli – önrészt, 2.996.678.- Ft**-**ot a 2022. évi költségvetéséből biztosítja.

Határidő: 2022. május 31.

Felelős: Horváth László polgármester

**A képviselő-testületi határozat módosításra került az önrész összegének tekintetében, a kivitelezővel a szerződés megkötése folyamatban van.**

Balatonberény Község Önkormányzata Képviselő-testületének 87/2022.(IV.28.) határozata a lejárt határidejű határozat végrehajtásáról adott beszámoló elfogadásáról

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2022. április 28.

Felelős: Horváth László polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő: 2022. április 28.

Felelős: Horváth László polgármester

c) A képviselő-testület megismerte Dr. Grynaeus Orsolya beadványát és tájékoztatja a kérelmezőt, hogy a Balatonberény, Szőlőhegy vonatkozásában nincs jogszabályi felhatalmazása a képviselő-testületnek az egyéb szálláshely engedélyezése vagy annak tiltása körében önkormányzati rendelet alkotására.

Határidő: kérelmező értesítésére 8 nap

Felelős: Mestyán Valéria címzetes főjegyző

**Címzetes főjegyző asszony a kérelmezőt tájékoztatta a képviselő-testületi határozat tartalmáról.**

Balatonberény Község Önkormányzata Képviselő-testületének 88/2022.(IV.28.) határozata a közbeszerzési szabályzat módosításáról

## Balatonberény Község Önkormányzat Képviselő-testülete a közbeszerzés hatálya alá nem tartozó beszerzési szabályzatot a következők szerint módosítja:

## A Szabályzat I. 2. mondata helyébe a következő rendelkezés lép:

A Szabályzat hatálya Balatonberény Község Önkormányzata közbeszerzési értékhatárt el nem érő és egyúttal  a nettó 500.000 Ft-ot meghaladó értékű beszerzéseire (szerződéseire) terjed ki.”

## A szabályzat módosítása 2022. május 1. napján lép hatályba.

## Határidő: 2022. május 1.

## Felelős: Horváth László polgármester

**A Közbeszerzési szabályzatot a módosítással egységes szerkezetbe foglaltuk.**

**Balatonberény Község Önkormányzata Képviselő-testületének 90/2022.(IV.28.) határozata a napirend elfogadásáról**

Balatonberény Község Önkormányzati Képviselő-testülete a 2022. április 28-i zárt ülésének napirendjét az alábbiak szerint állapítja meg:

1. **Elismerések adományozásáról döntés**

*Előadó: Horváth László polgármester*

Határidő: 2022. április 28.  
Felelős: Horváth László polgármester

**Intézkedést nem igényelt.**

Balatonberény Község Önkormányzati Képviselő-testületének 91/2022.(IV.28.) határozata elismerések adományozásáról

Balatonberény Község Önkormányzati Képviselő-testülete 2022. évben a díszpolgári cím, valamint a „Balatonberényért” emlékérem alapításáról és adományozásának rendjéről szóló 2/2014.(II.28.) önkormányzati rendelet alapján Balatonberényért Emlékérmet kíván adományozni.

Határidő: 2022. április 28.

Felelős: Horváth László polgármester

**A 2022. április 28-i zárt képviselő-testületi ülésen a testület döntött az elismerések adományozásáról.**

**Balatonberény Község Önkormányzata Képviselő-testületének 94/2022.(V.5.) határozata a napirend elfogadásáról**

Balatonberény Község Önkormányzati Képviselő-testülete a 2022. május 5-i rendkívüli nyilvános ülésének napirendjét az alábbiak szerint állapítja meg:

1. **Telepítési tanulmányterv elfogadása**

*Előadó: Horváth László polgármester*

1. Településfejlesztési beruházások – Döntés a Balatoni Fejlesztési Tanács által nyújtott támogatással megvalósuló Csicsergő félsziget kilátó építés önrészének megemeléséről

*Előadó: Horváth László polgármester*

Határidő: 2022. május 5.  
Felelős: Horváth László polgármester

**Intézkedést nem igényelt.**

Balatonberény Község Önkormányzata Képviselő-testületének 95/2022.(V.5.) határozata a telepítési tanulmányterv elfogadásáról

A képviselő-testület a Balaton-part és a Hétvezér utca között fekvő 657/20, 658/3, 660/17 hrsz. és 660/18-20 hrsz. területsávra készült telepítési tanulmánytervre vonatkozó előterjesztést megismerte és azt tovább tárgyalásra alkalmasnak tartja és felkéri a polgármestert, hogy

1. hívjon össze közmeghallgatást, melyre hívja meg az érintett befektetőket,
2. keresse meg a megyei főépítészt arra vonatkozóan, hogy a telepítési tanulmánytervben szereplő területekre nézve a tömbösítéstől el lehet-e térni,
3. a befektetőkkel történő külön egyeztetést készítse elő.

Határidő: folyamatos

Felelős: Horváth László polgármester

A határozat végrehajtása a két ülés közötti fontosabb eseményekről szóló beszámolóban részletezve.

Balatonberény Község Önkormányzata Képviselő-testületének 96/2022.(V.5.) határozata a Csicsergő félsziget kilátó építés önrészének megemeléséről

Balatonberény Község Önkormányzat képviselő-testülete a 86/2022.(IV.28.) határozatát módosítja és a Balaton Fejlesztési Tanács P-TF-34/2021 számú támogatásával megvalósuló, a Csicsergő félszigeten madárles létesítés kivitelezési áremelkedésére tekintettel, a korábban megítélt 2.996.678 Ft helyett, 3.691. 678 Ft önrészt biztosít a 2022. évi költségvetéséből.

Határidő: 2022. május 31.

Felelős: Horváth László polgármester

**A fejlesztés kivitelezésére a szerződés megkötése a szakügyintéző előtt folyamatban van.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

Tisztelt Képviselő-testület!

A Magyar Falu Pogramban benyújtott pályázataink közül az „Önkormányzati tulajdonban lévő ingatlanok fejlesztése” (Művelődési ház energetikai felújítása), „Kommunális eszközbeszerzése” felhívásokra benyújtott pályázataink tartaléklistára kerültek.

Értesítést kaptunk a Magyar Postától, hogy településünkön a Kossuth Lajos utcai COOP üzlet a támogatási összeget elnyerte és vállalta a kereskedelmi alaptevékenység mellett a postai közreműködői, valamint egyéb kapcsolódó tevékenységek ellátását. A postapartnerségek nyitása terv szerint, ütemezetten 2023. június végéig megvalósul. Felkértem egy ingatlanbecslőt, hogy a postaépület értékbecslését végezze el, amennyiben a posta részéről értékesítési szándék érkezne.

Május 9.-én Bíró Róbert, Balatongyörök polgármestere a Balaton nyugati medencéjének vízminőségi kérdéseivel foglalkozó egyeztetést hívott össze az Országos Vízügyi Főigazgatóság, a Közép-dunántúli Vízügyi Igazgatóság és az érintett polgármesterek részvételével. Megállapodás született abban, hogy a jövőben egységesen lépünk fel a nádasok, az iszapkotrás, az algásodás problémájával, valamint a vízszintszabályozással kapcsolatban.

A Kossuth Lajos utcai járda műszaki átadására 2022. május 18-án került sor, a műszaki ellenőr a járda minősége ellen kifogást nem emelt, jelenleg utómunkálatok (homokbesöprés, tereprendezés) folynak. A Rózsa utcai gyalogátkelőhely műszaki átadására 2022. május 19-én kerül sor.

A Balaton parti telepítési tanulmányterv kapcsán született 95/2022.(V.5.) képviselő-testületi határozat tartalmáról értesítettük a befektetőket, a KÉSZ tervező irodát, valamint felkértük Horváth Rita települési főépítészt a tömbösítés kapcsán a szakmai megkeresés elkészítésére, melyet –annak megérkezését követően- megküldünk a megyei főépítésznek. Egyúttal főépítész úrtól időpontot kértem személyes egyeztetés céljából is.

Címzetes főjegyző asszony lefolytatta a bölcsődei igényfelmérést településünkön, Balatonberényben 22 fő 0-3 év közötti gyermek van, ebből 7 fő nem a községben él, csak bejelentett lakcíme van itt. Az igényfelmérő nyilatkozatot 8 szülő töltötte ki, 3 gyermek részére igényelnének bölcsődei ellátást a gyermek 2 éves korának betöltését követően.

A Honvédségi Üdülő területére az UFC-vel folynak a tárgyalások. Egy újabb érdeklődő is jelentkezett a terület hasznosítására, akivel közös bejárással megtekintettük a területet, várom az esetleges ajánlatot.

A Berény Utónevű Települések Szövetsége Egyesület 2022. május 27-én közgyűlést tart Balatonalmádiban a 2021. évi pénzügyi beszámoló és a 2022. évi költségvetés elfogadása tárgyában, melyen részt veszek.

A Balatonkeresztúri Festetics Kristóf Általános Iskola Szülői Munkaközössége támogatási kérelemmel fordult önkormányzatunkhoz. Javaslom, hogy a képviselő-testület 30.000 Ft-tal támogassa a kérelmet.

**Határozati javaslat:**

Balatonberény Község Önkormányzat Képviselő-testülete a Balatonkeresztúri Festetics Kristóf Általános iskola Szülői Munkaközösségének támogatás iránti kérelmét megismerte és részére 30.000 Ft támogatást nyújt a 2022. évi költségvetés általános tartaléka terhére.

Határidő: 8 nap

Felelős: Horváth László polgármester

Kérelmünkre a Balatoni Vízügyi Kirendeltség munkatársai május 16-án helyszíni bejárást tartottak a Hengerpark és a Csicsergő közötti szakaszon a vízminőség, a nádasok, a szárazulatok és a befolyó torkolatok ügyében. A javasolt megoldási módok véglegesítéséhez a Balaton-felvidéki Nemzeti Park jóváhagyása is szükséges, melyet megkértünk. Jeleztük a BVK felé, hogy az egyre nagyobb számban megjelenő haltetemek begyűjtéséről naponta több alkalommal is gondoskodjanak, különös figyelemmel a közelgő turisztikai szezonra. Az alacsony vízállás és a folyamatos csapadék hiánya miatt egyre kevesebb a víz oxigén szintje, ezért egyes helyeken túlzott habzás előfordulhat.

**Határozati javaslat**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2022. május 26.

Felelős: Horváth László polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő: 2022. május 26.

Felelős: Horváth László polgármester

Balatonberény, 2022. május 19.

Horváth László

polgármester