# Balatonbereny_265

# ELŐTERJESZTÉS

# BALATONBERÉNY KÖZSÉG ÖNKORMÁNYZAT KÉPVISELŐ-TESTÜLETE

# 2022. május 26-ai

# nyilvános

# ülésére

TÁRGY:

EGYES PÉNZÜGYI TÁRGYÚ ÖNKORMÁNYZATI RENDELETEK HATÁLYON KÍVÜL HELYEZÉSE

Előadó:

Mestyán Valéria

címzetes főjegyző

**Tisztelt Képviselő-testület!**

Balatonberény Község Önkormányzat Képviselő-testülete az önkormányzati rendszer évei alatt központi jogszabályi felhatalmazás alapján, illetve eredeti jogalkotói hatáskörében eljárva az ellátandó feladatköröknek megfelelően számos rendeletet alkotott. **E rendeletek körébe tartoznak az önkormányzat éves költségvetési és zárszámadási rendeletei.**

**A jelen rendeletalkotás célja a hatályos rendeletek technikai deregulációs szempontú felülvizsgálata a megalkotott költségvetési és zárszámadási rendeletek tekintetében.**

Ez a dereguláció a jogbiztonság követelményének fokozottabb érvényesülését szolgálja azzal, hogy **a még hatályos már nem hatályosuló, végrehajtott önkormányzati rendeleteket hatályon kívül helyezi.**

**A jogalkotásról szóló 2010. évi CXXX. törvény (a továbbiakban: Jat.) szabályozza az önkormányzati rendelet hatályon kívül helyezését, melynek a vonatkozó rendelkezései az alábbiak:**

**A Jat. 12. §-a szerint:**

„12. § (1) A módosító rendelkezés és hatályon kívül helyező rendelkezés a hatálybalépéssel, vagy ha a módosító, illetve a hatályon kívül helyező rendelkezés a módosítást, illetve hatályon kívül helyezést meghatározott időponthoz vagy jövőbeli feltételhez köti, ennek az időpontnak vagy jövőbeli feltételnek a bekövetkezésével végrehajtottá válik.

**(2) A jogszabály (1) bekezdés szerint végrehajtottá vált rendelkezése a végrehajtottá válást követő napon hatályát veszti.**

(3) Az (1) és a (2) bekezdést a joghatás kiváltására nem alkalmas módosító rendelkezésre és hatályon kívül helyező rendelkezésre is alkalmazni kell azzal az eltéréssel, hogy a hatályvesztés időpontjának az azt követő napot kell tekinteni, amikor e rendelkezés joghatás kiváltására alkalmassága esetén végrehajtottá vált volna.”

**A Jat. 13. § (2) bekezdése szerint:**

**„13. § (2) Ha a jogszabály minden rendelkezése végrehajtottá vált, rendelkezni kell annak hatályon kívül helyezéséről.”**

A Jat. 22. §-a szerint:

„22. § (1) A jogalkalmazás és az utólagos hatásvizsgálat tapasztalatait is figyelembe véve a Kormány tagja gondoskodik arról, hogy a tárgykört érintő új jogi szabályozás vagy módosítás megalkotása során, ennek hiányában e célból kiadott jogszabály keretében

**a) az elavult, szükségtelenné vált,**

b) a jogrendszer egységébe nem illeszkedő,

c) a szabályozási cél sérelme nélkül egyszerűsíthető, a jogszabály címzettjei számára gyorsabb, kevésbé költséges eljárásokat eredményező szabályozással felváltható,

d) a normatív tartalom nélküli, tartalmilag kiüresedett vagy egyébként alkalmazhatatlan, vagy

e) az indokolatlanul párhuzamos vagy többszintű szabályozást megvalósító,

a feladatkörébe tartozó jogszabályi rendelkezések **hatályon kívül helyezésére, illetve megfelelő módosítására kerüljön sor.**

(2) Az (1) bekezdés szerinti felülvizsgálat lefolytatásáról az általa alkotott rendelet esetén a Magyar Nemzeti Bank elnöke, az önálló szabályozó szerv vezetője, **az önkormányzati rendelet esetén a jegyző gondoskodik.”**

Az önkormányzati rendelet hatályon kívül helyezése történhet az erre vonatkozó kifejezett rendelkezéssel, vagy automatizmus útján, azonban az automatizmus csak akkor következik be, ha a jogszabály kizárólag módosító rendelkezést, hatályon kívül helyező rendelkezést, eltérő szöveggel való hatálybalépést kimondó, illetve hatályba nem lépést kimondó rendelkezést tartalmazott, amelyek hatályba lépésükkel végrehajtottá váltak és egyben hatályukat vesztették, és már csak a jogszabály tartalmilag kiüresedett váza maradt.

Fentiek értelmében a költségvetési rendeletet módosító rendeleteknél megvalósulhat, hogy a hatálybalépésüket követően mintegy automatikusan a hatályukat vesztik, **azonban a költségvetési és zárszámadási alaprendeleteket végrehajtottá válásuk után kifejezett rendelkezéssel kell hatályon kívül helyezni.**

Az előterjesztést érintő rendeletek esetében nem történt rendelkezés a hatályon kívül helyezésről.

Az alaprendeletek esetén az önkormányzati rendelet tartalmának figyelembevételével kell meghatározni, hogy az mikor válik teljesen végrehajtottá, és ezáltal mikor lehet azt hatályon kívül helyezni.

**Fentiek alapján szükséges a jelenlegi hatályon kívül helyező önkormányzati rendelet megalkotása.**

Balatonberény, 2022. május 11.

Mestyán Valéria

címzetes főjegyző

**RENDELET-TERVEZET**

**Balatonberény Község Önkormányzata Képviselő-testületének .../.... (...) önkormányzati rendelete**

**az egyes pénzügyi tárgyú önkormányzati rendeletek hatályon kívül helyezéséről**

Balatonberény Község Önkormányzat Képviselő-testületének az Alaptörvény 32. cikk (2) bekezdésben meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

Hatályát veszti az Önkormányzat 2011. évi költségvetéséről szóló 4/2011.(II.23.) önkormányzati rendelet.

**2. §**

Hatályát veszti az Önkormányzat 2012. évi költségvetéséről szóló 3/2012.(II.29.) önkormányzati rendelet.

**3. §**

Hatályát veszti az Önkormányzat 2011. évi zárszámadásáról szóló 10/2012.(V.3.) önkormányzati rendelet.

**4. §**

Hatályát veszti az Önkormányzat 2013. évi költségvetéséről szóló 4/2013.(III.4.) önkormányzati rendelet.

**5. §**

Hatályát veszti az Önkormányzat 2012. évi zárszámadásról szóló 10/2013.(IV.2.) önkormányzati rendelet.

**6. §**

Hatályát veszti az Önkormányzat 2014. évi költségvetéséről szóló 1/2014. (II.28.) önkormányzati rendelet.

**7. §**

Hatályát veszti az Önkormányzat 2013. évi zárszámadásáról szóló Balatonberény Község Önkormányzat Képviselő-testületének 4/ 2014. (V.5.) önkormányzati rendelete .

**8. §**

Hatályát veszti az Önkormányzat 2015. évi költségvetéséről szóló 3/2015. (III.2.) önkormányzati rendelet.

**9. §**

Hatályát veszti az Önkormányzat 2014. évi zárszámadásáról szóló 7/2015. (V.4.) önkormányzati rendelet.

**10. §**

Hatályát veszti az Önkormányzat 2016. évi költségvetéséről szóló 4/2016. (II.26.) önkormányzati rendelet.

**11. §**

Hatályát veszti az Önkormányzat 2015. évi zárszámadásáról szóló 9/2016. (IV.29.) önkormányzati rendelet.

**12. §**

Hatályát veszti az Önkormányzat 2017. évi költségvetéséről szóló 3/2017. (III.24.) önkormányzati rendelet.

**13. §**

Hatályát veszti az Önkormányzat 2016. évi zárszámadásáról szóló 6/2017. (V.26.) önkormányzati rendelet.

**14. §**

Hatályát veszti az Önkormányzat 2018. évi költségvetéséről szóló 1/2018. (II.23.) önkormányzati rendelet.

**15. §**

Hatályát veszti az Önkormányzat 2017. évi zárszámadásáról szóló 7/2018. (V.31.) önkormányzati rendelet.

**16. §**

Hatályát veszti az Önkormányzat 2019. évi költségvetéséről szóló Balatonberény Község Önkormányzat Képviselő-testülete 3/2019. (III.1..) önkormányzati rendelete.

**17. §**

Hatályát veszti az Önkormányzat 2018. évi zárszámadásáról szóló 10/2019. (V.30.) önkormányzati rendelet.

**18. §**

Hatályát veszti az Önkormányzat 2020. évi költségvetéséről szóló Balatonberény Község Önkormányzat Képviselő-testülete 5/2020. (II.28..) önkormányzati rendelete.

**19. §**

Hatályát veszti az Önkormányzat 2019. évi zárszámadásáról szóló Balatonberény Község Önkormányzat Képviselő-testülete 16/2020. (VI.26..) önkormányzati rendelete.

**20. §**

Hatályát veszti a Balatonberény Község Önkormányzat Polgármesterének 3/2021. (III.5.) önkormányzati rendelete az Önkormányzat 2021. évi költségvetéséről szóló 3/2021. (III.5.) önkormányzati rendelet.

**21. §**

Hatályát veszti az Önkormányzat 2020. évi zárszámadásáról szóló 8/2021. (V. 19.) önkormányzati rendelet.

**22. §**

Hatályát veszti az Önkormányzat 2022. évi költségvetéséről szóló 4/2022. (II. 28.) önkormányzati rendelet.

**23. §**

(1) Ez a rendelet – a (2)–(5) bekezdésben foglalt kivétellel – a kihirdetését követő napon lép hatályba, és 2026. január 1-jén hatályát veszti.

(2) A 16. § és a 17. § 2022. december 31-én lép hatályba.

(3) A 18. § és a 19. § 2023. december 31-én lép hatályba.

(4) A 20. § és a 21. § 2024. december 31-én lép hatályba.

(5) A 22. § 2025. december 31-én lép hatályba.

Horváth László Mestyán Valéria

polgármester címzetes főjegyző

Kihirdetve: 2022. május………………

Mestyán Valéria

címzetes főjegyző

Végső előterjesztői indokolás

Balatonberény Község Önkormányzatának Képviselő-testülete az önkormányzati rendszer évei alatt központi jogszabályi felhatalmazás alapján, illetve eredeti  jogalkotói hatáskörében eljárva az ellátandó feladatköröknek megfelelően számos rendeletet alkotott. E rendeletek körébe tartoznak az önkormányzat éves költségvetési és zárszámadási rendeletei, illetve a költségvetési rendeleteket.

A jelen rendeletalkotás célja a hatályos rendeletek technikai deregulációs szempontú felülvizsgálata a megalkotott költségvetési és zárszámadási rendeletek tekintetében. Ez a dereguláció az Alaptörvényben deklarált jogállamiság lényeges elemét képező jogbiztonság követelményének fokozottabb érvényesülését is szolgálja azzal, hogy a még hatályos, ám már nem hatályosuló, végrehajtott önkormányzati rendeleteket hatályon kívül helyezi. Ennek megfelelően e rendelet érdemi hatályon kívül helyezést nem tartalmaz.

A jogalkotásról szóló 2010. évi CXXX. törvény (a továbbiakban: Jat.) több helyen szabályozza az önkormányzati rendelet hatályon kívül helyezését, melynek az idevonatkozó rendelkezései az alábbiak:

A Jat. 12. §-a szerint:

,.,12. § (1) A módosító rendelkezés és hatályon kívül helyező rendelkezés a hatálybalépéssel, vagy ha a módosító, illetve a hatályon kívül helyező rendelkezés a módosítást, illetve hatályon kívül helyezést meghatározott időponthoz vagy jövőbeli feltételhez köti, ennek az időpontnak vagy jövőbeli feltételnek a bekövetkezésével végrehajtottá válik. (2) A jogszabály (1) bekezdés szerint végrehajtottá vált rendelkezése a végrehajtottá válást követő napon hatályát veszti."

A Jat. 13. § (2) bekezdése szerint:

,,13. § (2) Ha a jogszabály minden rendelkezése végrehajtottá vált, rendelkezni kell annak hatályon kívül helyezéséről."

A Jat. 22. §-a szerint:

22. § (1) A jogalkalmazás és az utólagos hatásvizsgálat tapasztalatait is figyelembe véve a Kormány tagja gondoskodik arról, hogy a tárgykört érint új jogi szabályozás vagy módosítás megalkotása során, ennek hiányában e célból kiadott jogszabály keretében

a) az elavult, szükségtelenné vált,

b) a jogrendszer egységébe nem illeszkedő,

c) a szabályozási cél sérelme nélkül egyszerűsíthető, a jogszabály címzettjei számára gyorsabb, kevésbé költséges eljárásokat eredményező szabályozással felváltható,

d) a normatív tartalom nélküli, tartalmilag kiüresedett vagy egyébként alkalmazhatatlan, vagy

e) az indokolatlanul párhuzamos vagy többszintű szabályozást megvalósító, a feladatkörébe tartozó

jogszabályi rendelkezések hatályon kívül helyezésére, illetve megfelelő módosítására kerüljön sor.

(2) Az (1) bekezdés szerinti felülvizsgálat lefolytatásáról az általa alkotott rendelet esetén a Magyar Nemzeti Bank elnöke, az önálló szabályozó szerv vezetője, az önkormányzati rendelet esetén a jegyző gondoskodik."

Az önkormányzati rendelet hatályon kívül helyezése tehát történhet az erre vonatkozó kifejezett rendelkezéssel, vagy automatizmus útján, azonban az automatizmus csak akkor következik be, ha a jogszabály kizárólag módosító rendelkezést, hatályon kívül helyező rendelkezést, eltérő szöveggel való hatálybalépést kimondó, illetve hatályba nem lépést kimondó rendelkezést tartalmazott, amelyek hatályba lépésükkel végrehajtottá váltak és egyben hatályukat vesztették, és már csak a jogszabály tartalmilag kiüresedett váza maradt.

Fentiek értelmében a költségvetési rendeletet módosító rendeleteknél megvalósulhat, hogy a hatálybalépésüket követően mintegy automatikusan a hatályukat vesztik, azonban a költségvetési és zárszámadási alaprendeleteket végrehajtottá válásuk után kifejezett rendelkezéssel kell hatályon kívül helyezni.

Az érintett rendeletek esetében nem történt rendelkezés a hatályon kívül helyezéséről.

Ez a rendelet  a kihirdetését követő napon lép hatályba, és 2026. január 1-jén hatályát veszti.

A 16. § és a 17. § 2022. december 31-én lép hatályba.

A 18. § és a 19. § 2023. december 31-én lép hatályba.

A 20. § és a 21. § 2024. december 31-én lép hatályba.

A 22. § 2025. december 31-én lép hatályba.

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | **Balatonberény Község Önkormányzat Képviselő-testületének**  **…/2022.(V. …) önkormányzati rendelete**  **egyes pénzügyi tárgyú önkormányzati rendeletek hatályon kívül helyezéséről**  **-** | | | | | | | |
| **Rendelet-tervezet valamennyi jelentős hatása, különösen** | | | | | | | | |
| Társadalmi, gazdasági  hatás: | | | Költségvetési hatás: | | Környezeti,  egészségügyi  következmények: | Adminisztratív  terheket  befolyásoló hatás: | | Egyéb hatás: |
| nincs | | | nincs | | nincs | nincs | | Nincs. |
| **A rendelet megalkotása szükséges, mert:** A rendelet megalkotásával összhangba kerül az önkormányzati szabályozás rendszere a hatályos jogi környezettel. | | | | | | | | |
| **A rendelet megalkotásának elmaradása esetén várható következmények:**  A Kormányhivatal törvényességi felügyeleti eljárását vonhatná maga után. | | | | | | | | |
| **A rendelet alkalmazásához szükséges feltételek:** | | | | | | | | |
| Személyi: | | Szervezeti: | | Tárgyi: | | | Pénzügyi: | |
| Rendelkezésre állnak. | | Rendelkezésre állnak. | | Rendelkezésre állnak. | | | Rendelkezésre állnak. | |

Mestyán Valéria sk.

címzetes főjegyző